**Tervezet**

**Eger Megyei Jogú Város Önkormányzata Közgyűlésének   
…/2024. (XI.28.) önkormányzati rendelete**

**a polgárok személyi adatainak és lakcímének nyilvántartásából jogszabályban rögzített önkormányzati feladatok ellátásához kapcsolódó belső adatszolgáltatásról**

[1] Eger Megyei Jogú Város Önkormányzatának Közgyűlése a törvényben vagy önkormányzati rendeletben meghatározott feladatok hatékonyabb ellátásához *a polgárok személyi adatainak és lakcímének nyilvántartásáról szóló 1992. évi LXVI. törvény végrehajtásáról szóló 146/1993. (X. 26.) Korm.rendelet* alapján vezetett személyi adat és lakcímnyilvántartás egyes adatai belső hivatali felhasználása céljából az adatkezelésre és iratkezelésre vonatkozó szabályok szigorú betartása mellett e tárgykörben rendeletet alkot.

[2] Eger Megyei Jogú Város Önkormányzatának Közgyűlése az Alaptörvény 32. cikk (2) bekezdése és a polgárok személyi adatainak és lakcímének nyilvántartásáról szóló 1992. évi LXVI. törvény 33. § (2) bekezdésében foglalt felhatalmazás alapján, a polgárok személyi adatainak és lakcímének nyilvántartásáról szóló 1992. évi LXVI. törvény 21. § a) pontjában meghatározott feladatkörében eljárva a következőket rendeli el:

**1. §** A rendelet hatálya kiterjed Eger Megyei Jogú Város Önkormányzatának Közgyűlésére, a polgármesterre, az alpolgármesterre, a jegyzőre, az aljegyzőre, a Polgármesteri Hivatal köztisztviselőire (a továbbiakban: jogosultak).

**2. §** (1) A jegyző az általa vezetett személyiadat és lakcímnyilvántartásnak a polgárok személyi adatainak és lakcímének nyilvántartásáról szóló 1992. évi LXVI. törvény (a továbbiakban: Nytv.) 17. § (2) bekezdés b) pontjában meghatározott adatait feladatai ellátásához külön kérelem nélkül felhasználhatja, míg az 1. § szerinti, további jogosultak részére jelen rendelet melléklete szerinti, az adatigénylés visszakereshetőségét és jogszerűségét alátámasztó igénylés alapján szolgáltathatja, az alábbi ügykörökben:

a) adóügyi igazgatás;

b) pénzügyi igazgatás és gazdálkodás;

c) helyi közbiztonsággal kapcsolatos önkormányzati feladatok;

d) személyzeti-, munkaügyi-, humánpolitikai feladatok;

e) mezőőri feladatok;

f) környezetvédelmi feladatok;

g) állatvédelemmel kapcsolatos feladatok;

h) településkép védelmi és építésügyi hatósági feladatok;

i) kegyeleti ügyfélszolgálati feladatok;

j) közterület-használati hatósági ügyek,

k) szociális igazgatás,

l) egészségügyi ellátás,

m) közneveléssel kapcsolatos feladatok,

n) hagyatéki ügyintézés,

o) az önkormányzat és intézményei, valamint a Polgármesteri Hivatal által benyújtandó pályázatok;

p) polgári védelmi feladatok.

(2) Az 1. § szerinti jogosultak kizárólag a feladataik teljesítéséhez, egyedi hatósági ügyeik intézéséhez, valamint hatósági nyilvántartás vezetéséhez igényelhetnek közvetlenül adatot a helyi nyilvántartásból. Az így tudomásukra jutott adatot illetéktelen harmadik személy részére nem tehetik hozzáférhetővé, nyilvánosságra nem hozhatják, kötelesek továbbá az adatkezelésre vonatkozó jogszabályi és egyéb szervezetszabályozó eszközökben foglalt rendelkezéseket maradéktalanul betartani.

(3) Jogszerűen szerzett adat jogszabályban meghatározott céltól eltérő felhasználásával az érintettnek okozott kárért az adatot kérő jogosult munkajogi felelősségre vonható.

(4) E rendelet vonatkozásában is alkalmazni kell mindazon adatvédelmi szabályokat, amelyeket a Polgármesteri Hivatal mindenkori adatvédelmi és adatbiztonsági szabályzata, valamint adatvédelmi belső eljárásrendje tartalmaz.

(5) Az e rendelet alapján teljesített adatszolgáltatást is fel kell tüntetni az Nytv. 31. §-a szerint vezetett adatszolgáltatási nyilvántartásban.

**3. §** Ez a rendelet a kihirdetését követő napon lép hatályba.

|  |  |
| --- | --- |
| **Vágner Ákos**  polgármester | **dr. Barta Viktor**  jegyző |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Melléklet a …./2024. (XI.28.) önkormányzati rendelethez   |  |  |  |  |  |  |  | | --- | --- | --- | --- | --- | --- | --- | | **Igénylőlap** | | | | | | | | **Sorszám** | **Adatigénylés dátuma** | **Adattigényléssel érintett ügy iktatószáma** | **Adatigénylő**  **(a rendelet 1. §-a szerint)** | **Igényelt adat (Nytv 17. § (2) bekezdés b) pontja szerint)** | **Az adatigénylés alapjául szolgáló ügykör**  **(a rendelet 2. § (1) bekezdés a)-p) pontja szerint)** | **Adatigénylő aláírása** | | **1.** |  |  |  |  |  |  | | **2.** |  |  |  |  |  |  | | **3.** |  |  |  |  |  |  | |  |